tomron87/hebrew-wikipedia-sentences-corpus huggingface dataset:
בשנת 2015 שירות הווידאו החל להזרים תוכן 4K.
בקיץ 2015 MEGOGO העשירה את שירות הטלוויזיה בערוצים נושאיים משלה עם פונקציות אינטראקטיביות.
כמו כן בשנת 2015 השיק השירות יישום VR.
בשנת 2015 הגדילה MEGOGO את מספר הערוצים בספריית הטלוויזיה והפיצה את הזרמת שירות הטלוויזיה ברחבי העולם.
בנוסף, בשנים 2015 ו-2016 חתמה החברה על שיתוף פעולה עם ספקי טלקום במדינות שונות: עד אוקטובר 2016 MEGOGO חתמה על חוזים עם יותר ממאה ספקי שירותי אינטרנט ומפעילים סלולריים.
בחודש מאי 2016 חידשה MEGOGO את סדרת האנימציה משנות ה-70 וה-90 "הקוזקים" כשיצאו 28 פרקים חדשים.
זה היה התוכן הראשון שהופק על ידי MEGOGO (בשיתוף עם אולפן האנימציה של ברבאן).
בקיץ 2016 השיקה החברה פרויקט ייחודי, MEGOGO LIVE, המספק שידורים חיים של אירועי ספורט ותרבות בקנה מידה גדול.
Z-Games ו-Red Bull BC ONE היו האירועים הראשונים של שירות זה.
כמו כן, בקיץ 2016 MEGOGO הודיעה על בדיקת יישום ראיית מחשב ורשתות עצביות בתצוגת פרסום.
באוקטובר 2016 השיק השירות ערוץ אינטראקטיבי "צפו בקול", שתוכנו 100% משודר עם פרשנות לשפת הסימנים.
בנובמבר 2016 MEGOGO החלה להזרים סרטים ב- HDR.
בסוף דצמבר 2016, MEGOGO הוכרה כאפליקציה הטובה ביותר של השנה, 2016 על ידי Apple App Store.
באפריל 2017 קיבלה MEGOGO תעודת PCI DSS המבטיחה תאימות אבטחת תשלום בתקן הבינלאומי הגבוה ביותר.
באביב 2017 החל שירות VOD לשדר תוכני מוזיקה מערוץ הטלוויזיה של נאשה, ובקיץ 2017 שודר פסטיבל Nestestyeye.
כמו כן, באביב 2017 MEGOGO שידרה בשידור חי מאירוע התעשייה RIF-KIB 2017. בחודש מאי אותה שנה נפתחו בתי קולנוע באוויר הפתוח בפארקים במוסקבה בתמיכת MEGOGO.
ביוני השירות החל את פרויקט ולוג המסעות המקורי הראשון שלו, "דאשה על הגל" (8 פרקים).
בסתיו 2017, שירות הווידאו הציג לוגו ומותג חדשים והכריז על הגישה החדשה שלו לבניית טלוויזיה של העתיד.
במקביל, הציגה החברה קונסולת טלוויזיה מונו-מותג משלה בשם MEGOGO BOX.
בנובמבר 2017 MEGOGO הפכה לשדרן הרשמי של ליגות הכדורגל האירופיות לה ליגה, ליגה 1, בונדסליגה וסרייה A באוקראינה.
בדצמבר 2017 האפליקציה הוכתרה לטובה ביותר על פי גוגל.
בנובמבר 2018, למשתמשי MEGOGO הייתה אפשרות לצפות במשחקי החורף האולימפיים בפיונגצ'אנג.
באוגוסט 2018 הודיע השירות על שידור עולמי של 150 יצירות קולנועיות של אולפן קזחפילם.
באוגוסט 2018 השיקה MEGOGO את מדור הכדורגל בו היא משדרת משחקים של 3 אליפויות מובילות - גרמניה, צרפת, ספרד.
MEGOGO עוסקת באופן פעיל ביוזמות חברתיות, תומכת באירועים בתחומי אמנות, תרבות, סינמטוגרפיה, מדיה, אינטרנט ופעילויות חברתיות אחרות.
כאמור לעיל, היא גם מסייעת לאנשים עם ליקויי שמיעה באמצעו יישום הפרויקט "תראו איך זה נשמע".
שירות הווידאו הוא בעל אולפן בשפת הסימנים, שפיתח מדור מיוחד עם אלפי סרטים ומארגן מופעים תיאטרליים רבים לילדים עם לקות שמיעה.
ביוני 2018, יחד עם מתנדבי האו"ם, השיק השירות 6 מודולים של קורסי וידאו בחינם בשפת הסימנים הבינלאומית שניתנו לכל המעוניינים.
הפרויקט כולל 30 סרטוני הדרכה עם תרגום בכתוביות לאנגלית ואוקראינית.
בספטמבר 2020 דווח כי חברת ההחזקות VEON Ltd, המחזיקה בבעלות על חברת הסלולר VympelCom מעוניינת לרכוש את כל מניותיה של Megogo.
MEGOGO Distribution היא חטיבת הפצת הסרטים של Megogo העוסקת בהפצת סרטי קולנוע שונים.
בפברואר 2020 הוקמו אולפני Megogo, כחטיבת שיווק והפקות הקולנוע, בראש האולפנים עומדת ורה קוטרגינה.
הפרויקט הראשון הוא סרט המדע בדיוני "אזור אסור" (Запретная зона), שיציאתו לאקרנים תוכננה ל-23 באפריל 2020.
"Megatron" (בעברית: "מגהטרון") הוא סינגל שהוקלט על ידי הראפרית הטרינידדית ניקי מינאז'.
השיר יצא לאור ב-21 ביוני 2019, כסינגל שלא מתוך האלבום, על ידי חברות התקליטים יאנג מאני, קאש מאני וריפבליק רקורדס.
עם יציאתו נכנס השיר אל המקום התשיעי במצעד השירים שבהונגריה.
השיר נכתב על ידי ניקי מינאז', בריטני "צ'י" קוני, דניסיה "בלו יוני" אנדרוס והאלדאן ויין בראון והופק על ידי פופ וונסל ונובה ווב.
כמו כן, השיר מתפקד כסינגל הסולו היחיד של מינאז' אשר יצא בשנת 2019. בעקבות כניסתו של השיר למצעד הבילבורד הוט 100, הפכה מינאז' לאישה עם מרבית השירים במצעד.
הווידאו קליפ המלא שיצא עבור השיר הועלה לערוץ היוטיוב של ניקי מינאז' ב-21 ביוני 2019, ביום צאתו כסינגל.
לאורכו של הקליפ, ניתן לראות את מינאז', כשהיא רוקדת לצלילי השיר ביחד עם רקדני ליווי.
באחת מהסצנות, ניתן לראותה כשהיא נמצאת בחדר עם גבר, תוך שהם מתמזמזים.
נכון לאפריל 2020, מונה הצפיות של הקליפ עומד על כ-99 מיליון צפיות.
מדינהתאריך יציאהפורמטחברת תקליטיםמקורעולם21 ביוני 2019הזרמת מוזיקה • הורדה דיגיטליתיאנג מאני • קאש מאני • ריפבליקארצות הברית2 ביולי 2019רדיו שירים קצביים
Melanie C (בעברית: מלאני סי) הוא אלבום האולפן השמיני של הזמרת-יוצרת הבריטית מלאני סי.
האלבום יצא לאור ב-2 באוקטובר 2020, על ידי חברת התקליטים רד גירל מדיה, תוך שיצאו ממנו ארבעה סינגלים שעזרו בקידום שלו.
הסינגל הראשון "Who I Am", יצא לאור כבר במרץ 2020.
מלאני סי התחילה להקליט את האלבום בשנת 2019 לאחר שקיבלה השראה מהמפגש המחודש עם להקת הבנות הבריטית ספייס גירלז, בה היא חברה.
הלהקה יצאה לסיבוב הופעות מחודש "Spice World – 2019 Tour".
לדבריה, החוויה "למעשה הייתה די מעוררת השראה לאלבום הזה".
בין היתר, היא הצהירה כי היא התחברה לקולקטיב הדראג "Sink the Pink", כדי להוציא את הסינגל "High Heels", תוך שיצאה מסע הופעות עולמי והשתתפה באירועי הגאווה.
מדינהתאריך יציאהפורמטגרסהחברת תקליטיםמקורעולם30 באוקטובר 2020תקליטור • הורדה דיגיטלית • סטרימינג • קלטת שמע • תקליטסטנטרדיתרד גירל מדיהמארז תקליטורים • תקליטור • תקליטדלוקס
"Megan's Piano" (בעברית: "הפסנתר של מייגן") הוא שיר שהוקלט על ידי הראפרית האמריקאית מייגן די סטליון, מתוך אלבום האוסף שלה, Something for Thee Hotties (2021).
הוא יצא לאור ב-29 באוקטובר 2021, על ידי חברות התקליטים 1501 סטרטיפייד ו-300 אנטרטיינמנט, כסינגל השני והאחרון מתוך האלבום.
השיר הגיע למקום ה-97 במצעד הבילבורד הוט 100.
"Megan's Piano" היה אחד מכמה שירים שנוספו לאלבום שעות ספורות לפני יציאתו.
מייגן די סטליון הסבירה שאף על פי שהיא לא נגנית פסנתר מקצועית, היא פשוט ניגנה את המנגינות על פסנתר כי היא ידעה את הצליל אליו היא הולכת ורוצה.
כשהיא הקליטה את אלבום האוסף, היא ביקשה מהמפיק שלה ליל-ג'ו-מייד-דה-ביט לעשות מזה ביט.
בפיצ'פורק קבעו ש"השיר בעל אנרגיה סוערת".
נג'רה פרקינס מ-PopSugar דירג אותו בין השירים באלבום שמראה "את מלוא הדרתה של מייגן".
אזורתאריך יציאהפורמטחברת תקליטיםמקורכלל העולם29 באוקטובר 2021הזרמת מוזיקה • הורדה דיגיטלית1501 • 300ארצות הברית30 בנובמבר 2021רדיו שירים אורבניים • רדיו שירים קצביים
Megamix (ידוע גם כ-Miami Hit Mix) הוא שיר הכולל מחרוזת של שירים של הזמרת הקובנית-אמריקאית גלוריה אסטפן, אשר יצא ב-3 בנובמבר 1992 כסינגל מתוך אלבום אוסף הלהיטים שלה Greatest Hits באירופה ובקולומביה תחת השם "Miami Hit Mix" ותחת השם "Megamix" באוסטרליה ובמקסיקו.
בהולנד השיר יצא כמקסי סינגל יחד עם השיר "Christmas Through Your Eyes", ובארצות הברית השיר שוחרר כבי-סייד ביחד עם השירים "I See Your Smile" ו-"Go Away".
השיר הוא מחרוזת של שירים של להקת מיאמי סאונד משין, הלהקה בה אסטפן הייתה חברה בעבר, ושירים של אסטפן עצמה.
המחרוזת כוללת את השירים: "Dr.
המגה מיקס הופק על ידי פבלו פלורס וחביאר גרזה.
לשיר יצא קליפ רשמי אשר מכיל אוסף של קטעים מהופעות חיות של אסטפן.
Meijer.Inc היא רשת קמעונאות שפעילה בעיקר במערב התיכון של ארצות הברית.
המשרד הראשי של הרשת ממוקם בווקר שבמישיגן.
מאייר נחשבת לחלוצת החנויות הגדולות (Supercenter).
כמחצית מסניפי הרשת ממוקמים במישיגן, והיתר נמצאים באילינוי, אינדיאנה, קנטקי, ויסקונסין ואוהיו.
הרשת הוצבה במקום ה-13 בגודלה בדירוג החברות הפרטיות בארצות הברית, ולחברת הקמעונאות ה-21 בגודלה, נכון ל-2020.
Meijer נפתחה בשם Meijer's בגרינוויל שבמישיגן ב-1934 על ידי הנדריק מאייר, מהגר הולנדי, שנכנס לעסקי הקמעונאות במהלך השפל הגדול.
החנות הייתה מהראשונות שהציעו עגלות קניות בשירות עצמי, וגם הציעה מוצרי צריכה בסיסיים במחירים מוזלים.
החנות הראשונה הצליחה, וב-1942 נפתח סניף שני, וב-1946 סניף שלישי.
בשנות ה-60, היו לחברה למעלה מ-24 חנויות ברחבי מערב מישיגן.
ב-1962, מאייר השיקה את הפורמט המודרני שלה עם חנות בגודל 17,000 מ"ר, ושילבה מכולת וכלבו.
החנות נבנתה עם רצפה בעובי 150 מ"מ, כדי שבמקרה של כישלון יהיה ניתן להמיר חצי מהחנות לסוכנות רכבים.
החנויות החדשות המשיכו להיבנות כך עד אמצע שנות ה-70, כאשר בהנהלה שמו לב לעלות הבנייה.
פרד מאייר קיבל על עצמו את הנהלת החברה אחרי מות אביו ב-1964, ובהנהלתו שונה שם החברה ל-Meijer ב-1986.
עם העלייה בדומיננטיות של וולמארט ברחבי ארצות הברית מאז שנות ה-90, על מאייר להתמודד עם תחרות מוגברת.
בסוף 2003 פיטרה 350 עובדי משרדים וממרכזי ההפצה שלה, ובינואר 2004 פיטרה עוד 1,896 עובדי מנהלה, מה שגרם לספקולציות על כך שהחברה מאבדת רווחים.
ב-2006 הועברו 81 משרות IT למיקור חוץ בהודו.
ב-2003 הודיעה החברה על שינוי משמעותי בכל החנויות החדשות שיציגו פנים ידידותיות יותר.
ב-2005, למרות הקיצוצים יצאה החברה בהתרחבות משמעותית באילינוי, מישיגן ואוהיו.
ב-2009 הוכרז על קונספט חדש של חנויות קטנות יותר שיתמקדו במוצרי פארם ומכולת באזור שיקגו.
ארבע חנויות נפתחו בפורמט זה, ואילו נכון ל-2017, שלוש מהן נסגרו.
החנויות של מאייר מתוארות כהיפרמרקטים (סופרמרקט המשלב סחורות כלבו באותה חנות).
חנויות רבות כוללות גם תחנת דלק בשם מאייר וחנות נוחות צמודה.
למאייר 259 סניפים באזורי פעילותה שבמישיגן, אילינוי, אינדיאנה, ויסקונסין, אוהיו וקנטקי.
טרם הקורונה רוב החנויות היו פתוחות 24 שעות ביממה, ונסגרו רק בשעה 19:00 בערב חג המולד, ונפתחו מחדש ב-6:00 למחרת.
בנוסף להיפרמרקטים המקוריים, מאייר פתחה בשנות ה-70 וה-80 חנויות מסוגים שונים.
הראשונות היו חנויות בגדים תחת המותגים Copper Rivet, Sagebrush ו-Casual Court.
כל חנות התמקדה בצורת לבוש אחרת, כך למשל, Copper Rivet מכרה ג'ינסים של ליווי'ס, Sagebrush מכרה בגדי יום יום ו-Casual Court מכרה בגדי נשים.
כל שלושת המותגים פעלו בדרך כלל מול חנויות מאייר קיימות או במרכזי קניות סמוכים.
רשתות הביגוד דעכו במהלך שנות ה-80 כשבגדי המותגים הפכו לזמינים יותר אצל המתחרים.
Sagebrush לדוגמה הפעילה בשיאה 71 חנויות ונמכרה ב-1988, ואילו האחרות נסגרו עם תום חוזי השכירות שלהן.
ב-1980 פתחה מאייר רשת פארם מוזלת בשם Spaar (מהמילה "שמור" בהולנדית), שפתחה ארבעה סניפים.
החנויות נמכרו לרשת תרופות מתחרה באמצע שנות ה-80.
ב-1981, מאייר פתחה רשת חנויות בשם Meijer Square, שהיו חנויות כלבו מסורתיות ללא סופרמרקט.
14 סניפים נקנו מרשת קמעונאות אחרת ונפתחו בדרום מערב אוהיו, לצד שתי חנויות במישיגן.
רוב החנויות נמכרו לחברות מתחרות.
ב-1992 מאייר פתחה את חנות העודפים הראשונה שלה בשם SourceClub שהייתה בלתי מוצלחת ובשנת 1994 נסגרו שבעת הסניפים שלה.
ב-2018 Meijer פתחה חנות בגודל 3,400 מ"ר בגרנד רפידס, מישיגן, הראשונה מבין החנויות הקטנות שלה.
בשנת 2023 הציגה מאייר את חנויות המכולת שלה בגודל סטנדרטי.
שני הסניפים הראשונים נפתחו במישיגן ב-26 בינואר 2023.
במהלך העשור השני של המאה ה-21, נראה היה כי מאייר היא בעלת השליטה ברשת Fresh Thyme Farmers Market שמכרה מזון אורגני, אך הרישומים הרשמיים לא היו ברורים.
ב-2021 החלה הרשת למכור "מבחר פריטים ממותגים של Meijer.
בספטמבר 2020 הכריזה Fresh Thyme על סגירת הסניפים שלה בנברסקה, וב-2022 היו לרשת 71 סניפים ב-10 מדינות
לרוב, החנויות מחולקות לאגף הסופרמרקט בצד אחד, ואגף הסחורות הכלליות בצד השני.
רוב מוחלט מבין החנויות נבנו חדשות לחלוטין, ורק מיעוטן הוסבו מסניפים של חברות אחרות.
מספר חנויות שנבנו בשנות ה-60 וה-70 כללו מרפסת, שבה היו הקצבייה וסלון לעיצוב ציפורניים.
במהלך שנות ה-90, סניפים של מקדונלד'ס פעלו בתוך חנויות מאייר, בעיקר באלו שכללו מרפסת.
רוב החנויות כוללות בית קפה, ובחלקם גם סניפים של סטארבקס או סאבוויי.
ב-1962 הייתה מאייר לחברה הראשונה שבנתה היפרמרקט בארצות הברית, שבו נמכרו מגוון סחורות תחת קורת גג אחת.
מאייר מגדירה את עצמה כמותג מכולות שהוסיף סחורה כללית למכירות שלו ב-1962.
ב-2007, מאייר קיבלה ציון 0% במדד השוויון התאגידי של הקמפיין לזכויות אדם שמודד את היחסי לעובדים מקהילת הלהט"ב.
ב-2020, אחרי מאמצים לשפר את הציון שלה, קיבלה מאייר ציון 100% והצטרפה ל-680 עסקים שקיבלו ציון דומה באותה שנה.
הממשל האמריקאי הגיש תביעה נגד מאייר בשם עובדת לשעבר על הפרת הזכויות שלה בשל סירובה לעבוד בימי ראשון.
היא פוטרה ב-2001, אחרי שסירבה מטעמים דתיים לעבוד בימי ראשון.
התיק נסגר אחרי שהרשת הסכימה לשלם פיצויים בגובה 22 אלף דולר לעובדת, ואחרי שהתחייבה להגדיר נהלים חדשים כדי למנוע פיטורים מטעמי דת בעתיד.
Megan הוא אלבום האולפן השלישי של הראפרית האמריקאית מייגן די סטליון.
האלבום יצא לאור ב-28 ביוני 2024, על ידי חברות התקליטים 300 אנטרטיינמנט ו-1501 סרטיפייד.
ב-19 באוקטובר 2023, חשפה חברת התקליטים 1501 סרטיפייד שמייגן די סטליון נפרדו זה מזה.
זמן קצר לאחר מכן, די סטליון הבהירה בשידור חי באינסטגרם, וקבעה שהאלבום שלה יהיה במימון עצמי ו"התקציב מגיע ממני".
מבחינה קונספטואלית, בהתבסס על הדימויים והכותרות היחידות, האלבום שעדיין לא נקרא לפי הדיווחים עוקב אחר נושא המבוסס על נחשים.
ב-23 באוקטובר, די סטליון פרסמה ברשתות החברתיות שלה טיזר של אלבומה הקרוב, בו נכתב "בדיוק כמו שנחש משיל את עורו, עלינו להשיל את העבר שלנו, שוב ושוב".
ב-2 בפברואר 2024, הוחתמה די סטליון על עסקת הפצה עם חברת התקליטים וורנר מיוזיק גרופ שתעניק לה את השליטה היצירתית של אמן עצמאי, אך את הגישה למשאבים של החברה.
+מקבץ רשימות של גופים אשר דירגו את האלבום Meganשם הארגוןרשימהמיקוםמקורבילבורד20 אלבומי הראפ הטובים ביותר לשנת 20247The Forty-Fiveהאלבומים הטובים ביותר לשנת 202425NME50 האלבומים הטובים ביותר לשנת 202448Uproxxהאלבומים הטובים ביותר לשנת 2024–
ב-30 בינואר 2024, התראיינה די סטליון בתוכנית "בוקר טוב אמריקה", וחשפה שהיא מתכננת סיבוב הופעות לאותה עונת הקיץ הקרובה.
ב-20 במרץ, הכריזה די סטליון רשמית על סיבוב הופעות הנקרא "Hot Girl Summer Tour" שהחל ב-14 במאי ואמור להסתיים ב-1 באוגוסט ביולי.
די סטליון הכריזה על האלבום ועל יציאתו במופע הראשון מבין שתיים באצטדיון סטייט פארם ארנה באטלנטה, שבג'ורג'יה.
הסינגל המוביל של האלבום, "Cobra" יצא לאור ב-3 בנובמבר 2023. חמישה ימים לאחר מכן, מייגן הוציאה רמיקס רוק של "Cobra" עם להקת המטאל האלטרנטיבי הקנדית-אמריקאית Spiritbox.
הסינגל עלה לראשונה והגיע למקום ה-32 במצעד בילבורד הוט 100.
הסינגל השני, "Hiss", יצא לאור ב-26 בינואר 2024. "Hiss" נכנס לראשונה במצעד בילבורד הוט 100 והפך לסינגל הראשון של די סטליון בפסגת מצעד הסולו והשלישי בסך הכל.
זה גם הופיע לראשונה במקום הראשון במצעד בילבורד גלובל 200, מה שהפך את די סטליון לראפרית הראשונה בתפקיד ראשי שהופיעה לראשונה בראש המצעד בהיסטוריה.
הסינגל השלישי, "Boa", יצא לאור ב-10 במאי 2024. הרצועה הופיעה לראשונה במקום ה-39 במצעד בילבורד הוט 100, והפכה לסינגל השלישי ב-40 המובילים מהאלבום.
"Boa" מכיל דוגמה של "", שנכתב על ידי גוון סטפאני ולינדה פרי ובביצוע על ידי סטפני.
+ תאריכי יציאות לאור ופורמטים עבור Meganאזורתאריך יציאהפורמט (ים)חברת תקליטיםהערותכלל העולם28 ביוני 2024הורדה דיגיטלית • הזרמת מוזיקה • תקליטור • תקליטHot Girl • BMG רייטס • וורנר מיוזיק
Megan: Act II הוא אלבום האולפן הרביעי של הראפרית האמריקאית מייגן די סטליון.
האלבום יצא לאור ב-25 באוקטובר 2024, באמצעות חברת התקליטים הוט גירל.
זהו חלק שני של אלבומה האחרון Megan.
באוקטובר 2023, מייגן די סטליון עזבה רשמית את חברת התקליטים 1501 סרטיפייד, שלוש שנים לאחר שהעמידה את הלייבל לדין על כך שלכאורה לא הצליחה לשמור על שלמות חוזה ההקלטות שלהם ולנהל אותו מחדש.
כעת, כשהיא מוציאה מוזיקה במסגרת ההוט גירל במימון עצמי, היא הקניטה את הפרויקט הראשון שלה לאחר העזיבה באמצעות שלושה פוסטים באינסטגרם ב-12 באוקטובר, שכונו ביחד "בואו נתחיל".
כל פוסט הציג תמונה אחת, שכאשר היא משולבת, קראה "מעשה ראשון".
הפרויקט התגלה כאלבום האולפן השלישי שלה Megan, שיצא ב-28 ביוני 2024. הוא הופיע לראשונה במקום השלישי במצעד בילבורד 200, אשר מתוכו יצא השיר "Hiss", כסינגל השני של האלבום שהגיע למקום הראשון במצעד בילבורד הוט 100.
לאחר יציאת האלבום, מייגן די סטליון קידמה את "Mamushi" (2024), בהשתתפות המוזיקאי היפני יוקי צ'יבה.
מאוחר יותר באותה שנה, היא החלה לרמוז על שיתוף פעולה עם חבר מקבוצת הבנים הדרום קוריאנית BTS, לאחר שעבדה איתם על רמיקס לסינגל "Butter" של הקבוצה משנת 2021. שיתוף הפעולה, "Neva Play", הציג את הראפר RM והוא יצא לאור ב-6 בספטמבר.
באותו חודש, היא פרסמה סרטון קצר באינסטגרם שהראה את הפיכתה לפרפר וכמה תמונות שעליהן נכתב "מערכה שנייה" כשהן מסודרות כרשת.
מייגן די סטליון כתבה את הסרטון באמירה "תישאר מעודכן".
ב-3 באוקטובר, רמזה מייגן די סטליון שהפרויקט ללא שם יהיה מיקסטייפ בעמוד הטוויטר שלה, וטענה שזה יהיה "המיקסטייפ הקשה ביותר של 2024".
מאוחר יותר היא הכריזה רשמית על מהדורת הדלוקס של Megan: Act II ב-18 באוקטובר בעמוד האינסטגרם שלה, לאחר מכן חשפה את רשימת הרצועות ב-23 באוקטובר.
דיסק 1 הוא מהדורה מקורית של Megan.
+ תאריכי יציאות לאור ופורמטים עבור Megan: Act IIאזורתאריך יציאהפורמט (ים)חברת תקליטיםהערותכלל העולם25 באוקטובר 2024הורדה דיגיטלית • הזרמת מוזיקה • תקליטור • תקליטHot Girl • BMG רייטס • וורנר מיוזיק
Memorial address הוא המיני-אלבום הראשון של איומי האמסאקי, שיצא ב-17 בדצמבר 2003. האלבום טיפס למקום הראשון במצעד האלבומים "אוריקון", שהה שבוע בפסגתו ונותר במצעד משך 53 שבועות.
מכירות האלבום עמדו על כ-1,220,000 עותקים ביפן.
תאריך יציאהשם המצעדמיקוםמכירותזמן במצעד17 בדצמבר 2003אוריקון - מצעד האלבומים היומי#117 בדצמבר 2003אוריקון - מצעד האלבומים השבועי#11,062,29753 שבועות17 בדצמבר 2003אוריקון - מצעד האלבומים השנתי#5
Memories of the Never Happened הוא אלבום האולפן השביעי של להקת רוקפור (אלבום האולפן הרביעי של הלהקה בשפה האנגלית).
האלבום יצא ב־8 במאי 2007, ולווה בסיבוב הופעות בארץ ובארצות הברית.
3 שנים לאחר האלבום Nationwide, במהלכן נפרדו מהסולן אלי לולאי, וצרפו את הקלידן יקי גני, הוציאו רוקפור את Memories of the Never Happened, שהוקלט ברובו בסן דייגו.
את תפקיד הסולן תפס ברוך בן יצחק, מלבד רצועות 4 ו־11, בהן הסולן הוא מרק לזר.
את האלבום קידמו הסינגלים Goes Around (אליו צורפו השיר The Sound of Silence במקור של סיימון וגרפונקל והקטע האינסטרומנטלי Sideburns Pursuit) ו־Young Believer (אליו צורפו השירים Candlelight ו־Crash on Subtitles, שניהם במקור מהאלבום Nationwide אך בביצועים חדשים).
ברוך בן יצחק - שירה, גיטרות
מרק לזר - שירה, באס
איסר טננבאום - תופים, כלי הקשה
Memoirs of an Imperfect Angel (בעברית: זכרונותיו של מלאך לא-מושלם) הוא שם אלבומה השנים עשר של הזמרת-יוצרת האמריקאית מריה קארי, אשר יצא לאור למכירה עולמית בשנת 2009.
האלבום הוא אלבום קונספט, אותו הקליטה קארי במשך שמונה חודשים; החל מינואר 2009 ועד לאוגוסט 2009, בצורה מצומצמת עם צמד המפיקים כריסטופר סטיוארט ודה-דרים, וזאת בניגוד לאלבומי האולפן האחרונים שקדמו לזה, ובהם כמות המפיקים הייתה רבה יותר.
עם זאת, זהו אלבומה הארוך ביותר של קארי מבחינת כמות רצועות; 17 רצועות.
לפני שהחלו ההקלטות, מעריציה של קארי מרחבי העולם נשאלו במשאל באינטרנט באתרה הרשמי לגבי שירים אשר אותם הם אוהבים במיוחד מאלבומי האולפן שהיא הוציאה עד כה.
המטרה ביצירת האלבום, לפי דבריו של דה-דרים הייתה "ליצור אלבום להיטים גדולים מבלי להשתמש בהם".
קארי עצמה הוסיפה שמדובר באלבום מחווה למעריציה וניסיון שלה להתכתב עם יצירות מהעבר שלה וליצור חומרים עדכניים יותר, בהתאם לחוויות מההווה.
הלך הרוח הזה מלווה את כל שירי האלבום והעריכה שלו.
האלבום בנוי בצורה של יומן, וכולל קטעי מעבר, רצועות "שכתוב" לשירים (Reprise) והוא מאגד בתוכו את כל המאפיינים שאפיינו אלבומי עבר של קארי: שירי אפ-טמפו, בלדות, שירי אווירה, שיר במתכונת של גרסת כיסוי, שימוש בדגימות ועוד.
אלמנט מיוחד נוסף ביצירת האלבום הוא שיתוף מעריציה של קארי בתהליך העבודה על האלבום.
מהחודש שבו החלה לעבוד עליו, קארי נהגה לעדכן באופן שוטף את חשבון הטוויטר שלה ולספר להם פרטים אודות העבודה באולפן, בחירת המפיקים, וכמו כן חשיפות בלעדיות כמו שם האלבום, עטיפתו ופרטים טכניים נוספים.
בפן השיווקי, האלבום שווק במהדורה נוספת לזו הרגילה, ובה לראשונה אי פעם באלבום, מצורף מגזין מטעם כתב העת לאופנה, Elle, המסקר את סגנון חייה של קארי וכולל בתוכו ראיון איתה ועם בעלה ניק קאנון.
את האלבום קארי הקדישה לזמר מייקל ג'קסון ולכומר שלה, קלרנס קייטון, שנפטרו מספר חודשים לפני יציאת האלבום.
הסינגל הראשון שיצא מתוך האלבום היה "Obsessed", שהגיע למקום השביעי במצעד הבילבורד וזכה להגיע למעמד פלטינה כפולה על מכירות רבות.
כסינגל שני, יצאה גרסת הכיסוי לשירה של להקת פורינר, "I Want to Know What Love Is".
הקאבר אמנם זכה להשמעות ברדיו ולקידום נרחב מצידה של קארי בתוכניות הפופולריות ביותר ברחבי העולם, אך הצלחתו הייתה פחותה בצורה משמעותית מהסינגל המוביל.
בנוסף, היציאה המאוחרת מאוד של הקליפ לסינגל בהפרש של 3 חודשים מאז שחרורו לרדיו ולמכירה, גם כן פגעה בהצלחתו.
הסינגל השלישי ששוחרר מהאלבום הוא הבלדה "", שכמו הסינגל הקודם, גם זה לא זכה להצלחה במצעדים.
במקביל, לאורך כל תקופת שחרור הסינגלים, קארי ניהלה מספר סיבובי הופעות והכריזה כי היא מתכוונת לצאת לסיבוב הופעות עולמי בהמשך.
בעקבות מצבו של האלבום, וההיחלשות החדה במכירותיו, קארי החליטה להוציא אותו במהדורה מחודשת.
היא הקליטה מחדש את מרבית שירי האלבום, עם עיבודים שונים ואף בתים חדשים, ובכל שיר אירחה אמן אורח.
שחרור האלבום החדש, שנקרא Angel Advocate, נקבע לפברואר 2010.
בכמה משירי האלבום נעשה שימוש בדגימות מתוך שירים אחרים.
מכיל דגימות מתוך השיר "Back in the Day", של הראפר אחמד.
מכיל דגימות מתוך השיר "I Belong to You", של תזמורת האהבה הבלתי מוגבלת.
מכיל דגימות מתוך השיר "Time After Time", של הזמרת סינדי לאופר.
מכיל דגימות מתוך השיר "One More Chance" / "Stay With Me Remix", של הראפר הנוטוריוס בי.
מכיל דגימות מתוך השיר "Forever My Lady", של להקת יודסי.
מחד, מגזין בילבורד שיבח את קארי על ה"חזרה למקורות שלה", ומאידך היו מבקרים שטענו כי היא יצרה אלבום "אחיד מידי" וביקרו את ההחלטה שלה להשתמש באפקט האוטו-טיון בשיר, "Obsessed".
הביקורת השלילית ביותר ניתנה על ידי שיקגו סאן-טיימס, שהעניק לאלבום את הציון 1.5 מתוך 5, וביקר לרעה את הכתיבה שלה ואת החלטתה לחדש את השיר של להקת פורינר.
למרות זאת, ברוב הביקורות הייתה דווקא התייחסות חיובית לסגנון כתיבתה, שתואר כ"מלא הומור ושנון", להגשה הקולית ולעובדה שקארי יצרה אלבום עם עיבודים מוקפדים יחד עם מפיקיה השותפים.
גם הביקורות בישראל היו באותה הרוח - שנויות במחלוקת.
מעבר לזה שכותרת האלבום מצביעה על כך שמדובר באלבום בעל אופי אישי, מדובר גם בהומאז' לאלבום Perfect Angel, של הזמרת מיני ריפרטון, שהיוותה עבור קארי מקור להשראה לאורך הקריירה המוזיקלית שלה.
גם השיר "", מהאלבום של קארי "מתכתב" בכותרת שלו עם "Lovin' You", מהאלבום של ריפרטון.
בשנת 2002, קארי כתבה שיר בשם Clown לאלבומה Charmbracelet, שלפי השמועות התייחס בצורה לועגת לראפר אמינם, אשר טען באותה תקופה כי לו ולקארי יש רומן, למרות שזו הכחישה וטענה שהוא בודה את הדברים מליבו.
בשנת 2009, כאשר קארי נישאה לניק קאנון, אמינם הוציא שיר בשם "Bagpipes from Baghdad", בו הוא משמיץ ומגדף את בני הזוג.
קאנון התייחס בצורה ישירה לשיר וגינה אותו.
קארי עצמה בחרה שלא להגיב, אולם זמן מה לאחר יציאתו, היא רשמה בחשבון הטוויטר שלה מסר שבו כתוב "כמה טוב ששונאיי נותנים לי השראה".
ואז, הוציאה לאור את השיר "Obsessed", כסינגל ראשון מהאלבום.
למרות ששוב הכחישה שמדובר בשיר על אמינם, היה ברור לחלוטין שהוא אכן עוסק בו.
בתוך מילות השיר היא הצפינה את שמו, כך שהצלילים הסופיים של השורות הבאות, ייצרו את הביטוי "A-ME-NAME":
בקליפ עצמו לשיר, קארי צולמה מחופשת לראפר אשר מתנהג בצורה אובססיבית לגביה ומנסה לתקשר איתה ממשכנו, בו הוא מוקף באינספור תמונות הנושאות את דמותה.
בסוף אותו קליפ, הראפר נדרס.
אמינם בתגובה בחר לשחרר ימים ספורים לאחר יציאת הקליפ שיר נוסף בשם "The Warning", בו הוא שואל אותה: "זה הייתי אמור להיות אני בווידאו קליפ?" וממשיך להטיח בה השמצות.
כמו כן, הוא שילב בשירו קטעי קול של חקיינית אשר מחקה את קארי ואומרת שורות מתוך השיר "Clown".
מבקרי מוזיקה שונים טוענים כי גם השיר "Up Out My Face", מהאלבום של קארי מתייחס לאמינם, וזה לאור הדמיון המילולי שיש בו לשירים שנכתבו עליה.
בגרסת הכיסוי לשירה של להקת פורינר, קארי שינתה את המילים: במקום לשיר – "In case I need it when I'm older" כמו במקור, היא החליפה את המילה "Older" ב-"Colder".
באלבום קיימים שירים שבהם קארי מציינת שמות של אנשים שונים:
"Betcha Gon' Know" - ג'סמין (Jasmine Dotiwala) - עיתונאית וחברה קרובה של קארי; ריי-ריי (Rae-Rae) - חברה קרובה של קארי המוזכרת גם בשיר "Migrate", מתוך האלבום E=MC2; ברברה וולטרס ואופרה וינפרי.
"Obsessed" - ג'רמיין דופרי - המפיק המוזיקלי שאיתו קארי עבדה רבות לאורך השנים; נפוליאון.
"Candy Bling" - מוחמד עלי; הראפר או די בי, ששיתף פעולה עם קארי בשנת 1995 ברמיקס לשיר "Fantasy", מהאלבום Daydream; הראפר והמפיק המוזיקלי דוג אי.
Fresh); ג'ק המוזכר בשיר הוא למעשה השם שניתן לכל כלביה של קארי.
"The Impossible" - לואי ויטון; להקת הרית'ם אנד בלוז יודסי.
"Memories" הוא שיר של ה-DJ הצרפתי דייוויד גטה, בהשתתפות אמן ההיפ הופ האמריקאי קיד קאדי.
השיר יצא באירופה בתור הסינגל הרביעי של גטה מתוך האלבום One Love, בפברואר 2010 ובארצות הברית ב-29 במרץ 2010.
השיר זכה להצלחה גדולה והגיע לעשירייה הראשונה במספר רב של מדינות, בעיקר באירופה.
הווידאו קליפ לשיר הופק על ידי קייט סקופילד במיאמי.
Memory Almost Full (פירוש מילולי: זיכרון כמעט מלא) הוא אלבום של פול מקרטני ששוחרר באנגליה ב-4 ביוני 2007 ויום מאוחר יותר בארצות הברית.
האלבום הופק בין היתר גם באולפני אבי רוד.
הוא מכר 1.5 מיליוני עותקים.
בריאיון עם פול, אמר כי השם עלה לו כשהתריע הטלפון הסלולרי שלו "Memory almost full" (הזיכרון כמעט מלא).
כל השירים באלבום נכתבו על ידי פול מקרטני.
במהדורת שני הדיסקים - הדיסק הראשון הוא המהדורה הסטנדרטית והשני מכיל את:
מהדורת דלוקס יצאה ב-6 בנובמבר 2007 והכילה את השירים במהדורה הסטנדרטית ו-3 השירים הנוספים של המהדורה השנייה וגם DVD שהכיל חמישה שירים שהוקלטו באולם הנשפים האלקטרוני של לונדון ושני קטעי וידאו:
Memory (בעברית: "זיכרון") הוא שיר מהמחזמר "קאטס" של אנדרו לויד ובר, משנת 1981. את השיר שרה דמותה של גריזבלה, שהייתה חתולה כוכבת בעבר וכיום רק נתלית בזיכרון העבר.
השיר מהווה זיכרון נוסטלגי של תהילת העבר, והצהרה על רצונה להתחיל בחיים חדשים.
השיר מופיע בגרסה מקוצרת בתמונה הראשונה במחזה, ובמלואו בסיום המחזה; הוא מסמן את שיא המחזמר, ומהווה את השיר הפופולרי והמוכר ביותר מתוכו, בהבדל ניכר לעומת שאר שיריו.
השיר אף זכה לגרסאות כיסוי שונות.
מילות השיר, שאותו חיבר במאי המחזמר טרבור נאן (Trevor Nunn), מבוססות על הפואמות "Preludes" (התחלות) ו-"Rhapsody on a Windy Night" (רפסודיה בערב קריר), מאת ת"ס אליוט, שחיבר גם את הספר "ספרו של פוסום הזקן על חתולים שימושיים", עליו התבסס המחזמר "חתולים".
שותפו הקודם לכתיבה של לויד ובר, טים רייס (Tim Rice), ושותפו הנוכחי, דון בלאק (Don Black), הציעו גם הם למפיקי המחזמר תמליל משלהם לשיר זה, אך אלו העדיפו את גרסתו של נאן.
לדברי איליין פייג' (Elaine Paige), היא שרה גרסה עם מילים מעט שונות במהלך 10 ההצגות המוקדמות הראשונות של "חתולים".
לויד ובר חשש שמא מנגינת השיר מזכירה מדי את עבודתו של המלחין הנודע ג'אקומו פוצ'יני, ושמנגינת הפתיחה מזכירה מדי את סולו החליל בשירם של להקת האמהות והאבות, "California Dreamin'" משנת 1965, ועל כן הוא שאל לדעתו של אביו, הנגן והמלחין ויליאם לויד ובר.
לדברי לויד ובר, אביו אמר, "זה נשמע מיליון דולר!", אז הוא החליט לדבוק במנגינה, ואת מנגינת הפתיח לבסס על בולרו של ראוול.
ניתן למצוא גם קווי דמיון בין נעימת השיר "Memory" לבין השיר "Viņi dejoja vienu vasaru" בהלחנתו של המלחין הלטבי אימנץ קאלניניש (Imants Kalniņš), שנוצר עבור סרט הקולנוע הלטבי "Elpojiet dziļi" משנת 1967.
עוד לפני שהשיר נכלל ב"חתולים", חזרה המנגינה בכמה מיצירותיו הקודמות של ובר, לרבות בבלדה לחואן פרון ב"אוויטה" ובשירו של מקס בגרסה הראשונית של המחזמר "שדרות סאנסט" (1970).
איליין פייג', שגילמה לראשונה את תפקידה של גריזבלה בהעלאת המחזה בווסט אנד, הוציאה את השיר כסינגל, ששהה בעשירייה הראשונה של הלהיטים בבריטניה, והגיע עד למקום השישי במצעד הפזמונים הבריטי ביולי 1981. ב-1998 הוציאה את השיר בגרסה עם מילים שונות במעט, גרסה שנכללה במהדורת הווידאו של המחזמר.
גרסה זו הגיעה עד למקום ה-36 במצעד הבריטי באוקטובר באותה שנה.
פייג' אף הקליטה גרסה של השיר לאלבומה Stages משנת 1983.
ברברה סטרייסנד הקליטה את "Memory" לאלבומה "Memories" ("זיכרונות") משנת 1981. השיר יצא כסינגל ב-1982, והגיע עד למקום ה-53 במצעד בילבורד הוט 100 ולמקום התשיעי במצעד בילבורד למוזיקת Adult contemporary.
במצעד הבריטי, הגיע השיר עד למקום ה-34 באותה שנה.
ביצוע זה של סטרייסנד היה לאחד הביצועים המזוהים ביותר עם השיר.
בארי מנילו ביצע אף הוא גרסת כיסוי לשיר בשלהי 1982. גרסתו הייתה לגרסה שכבשה את המקום הגבוה ביותר במצעד בילבורד הוט 100, כשהגיעה בינואר 1983 למקום ה-39 במצעד.
גרסתו אף הגיעה למקום השמיני במצעד בילבורד למוזיקת Adult contemporary.
השיר נכלל באלבומו של מנילו Here Comes the Night.
השיר זכה לעוד גרסאות כיסוי רבות, ובהם על ידי להקת הצלליות, שירלי בייסי, שרה ברייטמן, סלין דיון, סוזן בויל, ג'וני מאטיס ועוד.
במשך השנים 1993–1994 כיכב השיר בפתיח תוכנית הבוקר "מוקדם", תוכנית רדיו ששודרה ברשת ג', בביצועה של לאה רבין, אשת ראש הממשלה דאז יצחק רבין.
לאה רבין שרה את השיר בשידור חי במהלך מתיחה טלפונית שבה מתח אותה יגאל רביד וחיקה את קולו של בעלה.
אחד מתרגומי השיר לעברית נכתב על ידי יובל דור, ובוצע בין היתר על ידי שלומית אהרון.
ישנה גרסה מתורגמת נוספת בביצועה עם מילים שונות מתוך האלבום ליידיס & ג'נטלמן.
Memtest86 ו-Memtest86+ היא תוכנת בדיקת זיכרון מבוססת קוד פתוח, המיועדת לבדיקת הזיכרון גישה אקראית משגיאות, במחשבים בעלי ארכיטקטורת x86. התוכנה מוודאת שה-RAM מקבל ושומר כשורה תבניות מידע הנכתבות אליו, שאין שגיאות כשסיביות פועלות אלו על אלו, ושאין סתירות בין כתובות זיכרון.
קיימות שתי גרסאות ל-Memtest86; המקורית ידועה פשוט כ-Memtest86, והשנייה ידועה כ-+Memtest86. השנייה מפותחת כפיצול של Memtest86 המקורית.
התצוגה הגרפית של שניהם זהה כמעט לחלוטין.
התוכניות עובדות בתאימות לכמעט כל המחשבים, החל ממערכות מבוססות 80386 ו-80486, ועד מערכות מודרניות הפועלות בארכיטקטורת מעבד של 64 סיביות.
כל הפצת גרסה כוללת בתוכה תאימות מורחבות למעבדים וערכות שבבים חדשים.
התוכנה הייתה זמינה בראשיתה, כקובץ אימג' קטן לדיסקטים, להורדה מהרשת, וכללה תוכנת חלונות קטנה, כדי ליצור את התקליטון.
ללינוקס היה את תוכנת השירות dd הנמצאת כתקן בלינוקס, המאפשרת ליצור את התקליטון הדרוש.
עם התקליטון השתמשו לאתחול המחשב שה-RAM בו נבדק.
צורה זו הפכה לבלתי מתאימה, בשל הפסקת התמיכה והשימוש בתקליטונים.
Memtest86 פותחה באופן שתוכל לרוץ עצמאית, מתקליטונים, תקליטורים, והחסנים ניידים ברי אתחול, או באמצעות מנהל אתחול מתאים כדוגמת GRUB, ללא צורך במערכת הפעלה.
שיטות הפעלה אלו פותחו, מתוך הצורך לפנות את מרב זיכרון ה-RAM, לצורך בדיקת כמה שיותר ממנו.
יתרון נוסף בשיטות אלו הם יצירת מצב בו לא מופעלת מערכת הפעלה או יישום, וכך הם לא עלולים להינזק, במידה וה-RAM אכן תקול.
בדיקות Memtest86 הם מקיפות למדי, והם יכולות לאתר בעיות נסתרות, במערכת שנראית על פניה כתקינה.
Memtest86 מסוגלת לספור כשלים, אפילו כאלו שלכאורה תוקנו ב-ECC ב-DRAM.
הפעלת בדיקה מלאה של כל האפשרויות בתוכנית, יכולה לקחת בין מספר דקות למספר שעות, בתלות בסכום ובמהירות התקני זיכרון ה-RAM המותקנים, וכן כתלות במהירות המעבד.
חלק מהשגיאות עשויות להיות נראות באופן בלתי רציף, ותלויות בסיביות הספציפיות המאוכסנות.
שגיאות כאלו עשויות להתגלות בהרצה של התוכנה מספר פעמים לאורך תקופה.
חלק מהבדיקות משתמשות בכל פעם במידע שונה, כדי לאתר שגיאות תלויות מידע.
התוכנה פועלת עד שמתקבלת פקודת אתחול או כיבוי של המחשב.
MIT) Melodic Intonation Therapy) היא שיטה המשתמשת באלמנטים מוזיקליים, כולל מלודיה וקצב, על מנת לשפר את יכולות ההבעה של מטופל לאחר נזק נוירולוגי לאזורי השפה במוח, תוך הישענות על אזורי שירה השמורים בהמיספירה שלא נפגעה (ימין).
שיטה זו משמשת קלינאי תקשורת ומטפלים באמצעות מוזיקה על מנת לשפר תפקודי שפה, שנפגעו אצל חולי אפאזיה בעיקר, ואצל אנשים בעלי נזק נוירולוגי באחד מאזורי השפה במוח.
עקרון השיטה מתבסס על שני מרכיבים מרכזיים:
האינטונציה של מילים וביטויים פשוטים בעת שימוש במלודיה שעוקבת אחר הפרוזודיה של הדיבור.
הריתמיקה, המתבצעת בעזרת הקשת כף יד שמאל שמלווה את ייצור ההברות ומשמשת כזרז לשטף הדיבור.
מחקרים מצביעים ששני הרכיבים, מלודיה וריתמיקה, מובילים להפעלתם של אזורים פרונטו-טמפוראלים בהמיספירה הימנית במוח, ומתאימים לחולים עם פגיעה נרחבת בהמיספירה השמאלית, אשר מוגדרים כחולי 'אפזיית ברוקה'.
הטיפול המסורתי בשיטה נחלק לארבעה שלבים, וככל שהמטופל מתקדם בשלבים, כך מעורבות המטפל (תרפיסט) הולכת ודועכת.
בשלב הראשון, המטפל מזמזם ביטויים והמטופל מטופף את הקצב של כל תבנית עם ידיו או רגליו.
בתחילתו של השלב השני, המטופל מצטרף למטפל בזמזום, בד בבד, עם תיפוף הקצב.
בהמשך, התרפיסט מתחיל לשיר את הביטויים והמטופל חוזר אחריו.
השלב השלישי, דומה לשלב השני אך כולל שינוי קל, המטופל צריך להמתין זמן מסוים בטרם חוזר על הביטוי בזמזום.
בשלב הרביעי והאחרון, אורכם של הביטויים הולך ועולה והזמזום עובר התאמות על מנת לקרבו במידת האפשר לדיבור שוטף ו'נורמלי'.
המטרה היא להסיר אלמנטים מוזיקליים לחלוטין ולהקנות למטופל דיבור תקין.
אזורי המוח המעורבים בתהליך השיקום
ההמיספירה השמאלית דומיננטית לרוב בפונקציות הקשורות לשפה, ובה מצויים אזור ברוקה, הקשור להפקת השפה, ואזור ורניקה הקשור להבנת השפה.
אך שיטת MIT מראה כי דווקא גיוסם ועירובם של מבנים בהמיספירה הימנית (האונה הרקתית הסופריוריות, האזור הסנסורי-מוטורי הראשי, האזור הקדם-מוטורי והג'יירוס הפרונטלי התחתון) ושינויים בחיבורים בין האזורים הללו, הם אלה שאחראים על ההשפעה התרפוייטית אצל נפגעי השפה, ולא האזורים הדומיננטיים המצויים בהמיספירה השמאלית.
Men at Work היא להקת רוק אוסטרלית שעיקר פרסומה היה בשנות ה-80 של המאה ה-20. בשנת 1983 זכתה הלהקה בפרס גראמי בקטגוריית תגלית השנה.
בשנת 1978 החלו לעבוד צמד המוזיקאים קולין האי כסולן ורון סטרייקרט כגיטריסט.
במחצית שנת 1979 הם צירפו אליהם את המתופף ג'רי שפייזר ואת גרג סנדון על הקלידים.
כעבור זמן קצר עזב סנדון את הלהקה.
ג'ון ריס כבסיסט וגרג האם כנגן ב חליל, סקסופון וקלידים הצטרפו ללהקה והשלימו את החמישייה, כאשר סטרייקרט עבר מבס לגיטרה.
קולין האי נולד בסקוטלנד והיגר עם משפחתו לאוסטרליה בגיל 14. ב-1978 ייסד צמד אקוסטי עם רון סטרייקרט ושנה אחר כך הצטרף אליהם שפייזר המתופף.
בתקופה זו הקליטו גרג סנדון הקלידן, יחד עם שפייזר, האי וסטרייקרט את המוזיקה למחזמר דל תקציב בשם "Riff Raff".
בתחילת הדרך הופיעה הלהקה בברים באזור מלבורן.
בשנת 1980 הוציאה הלהקה סינגל ראשון במימון עצמי בשם "Keypunch Operator" וגרסה לשיר Down under השונה מן הגרסה שהתפרסמה מאוחר יותר.
ב-1981 הוחתמה הלהקה על ידי חברת קולומביה רקורדס.
ביוני של שנה זו הוציאו את הסינגל הראשון באוסטרליה "?Who Can It Be Now".
הסינגל הופק על ידי המפיק האמריקאי פיטר מקלן.
הסינגל הבא מתוך אלבום הבכורה "Business As Usual" היה עיבוד שונה ובעל גוון פופי יותר של השיר "Down Under".
האלבום "Business as Usual" יצא לאור בנובמבר 1981. מן האלבום נמכרו באוסטרליה 400,000 עותקים.
יציאת האלבום בארצות הברית נדחתה פעמיים על ידי חברת התקליטים, אך הודות להתעקשות מנהל הלהקה האלבום יצא בארצות הברית ובריטניה שישה חודשים לאחר יציאתו באוסטרליה.
"?Who Can It Be Now" הגיע למקום הראשון בארצות הברית, ואלבומם העפיל לראש מצעד האלבומים.
בעוד "?Who Can It Be Now" רץ עדיין במצעדים בארצות הברית, יצא שם הסינגל "Down Under".
השיר ליווה את צוות היאכטה Australia II שניצח בתחרות גביע אמריקה 1983.
האלבום השני של הלהקה "Cargo" יצא לאור באפריל 1983. האלבום זכה להצלחה רבה ברחבי העולם וממנו בלט הסינגל
בסוף שנת 1983 חברי "Men at Work" לקחו שנת הפסקה מפעילות.
האי התחתן ונסע לירח דבש בצרפת.
בינתיים מתחים בין חברי הלהקה עלו וצפו, ובעקבות כך ג'רי שפייזר וג'ון ריס עזבו את הלהקה.
בתחילת 1985 האי, סטרייקרט והאם, בשילוב עם נגנים מתחלפים הקליטו את האלבום השלישי של "Two Hearts".
סטרייקרט עזב את הלהקה במהלך הפקת האלבום.
האלבום הזה לא הצליח בהשוואה לאלבומים הקודמים וסיבוב הופעות בארצות הברית שתוכנן, הראשון מזה שנה וחצי, בוטל בשל מכירת כרטיסים חלשה.
ביולי 1985 הופיעה הלהקה בקונצרט באוסטרליה שהיה חלק ממופע Live Aid.
בהמשך לעזיבתו של סטרייקרט, גם האם עזב את הלהקה.
ב-1996, עשור לאחר פירוק הלהקה, הפופולריות שלה שבה ועלתה, ובדרום אמריקה במיוחד, עד אשר קולין האי וגרג האם יצרו הרכב מחודש והחלו להופיע ביבשת זו.
ההרכב כלל אז מלבד קולין האי וגרג האם את סטיבן האדלי על הבס, סיימון הוספורד על הגיטרה ואת ג'ון ווטסון כמתופף.
לאחר שני סיבובי הופעות מוצלחים בשנים 1996 - 1997 וכמה הופעות הפתעה בארצות הברית, "גברים בעבודה" חזרו לקדמת הבמה.
ב-1996 הוציאו אלבום שהוקלט בסאו פאולו, ברזיל והיה מיועד לשוק הברזילאי.
כעבור שנתיים יצא האלבום ברחבי העולם בתוספת סינגל מקורי חדש בשם "The Longest Night".
ב-1997 טוני פלויד החליף את ווטסון על התופים.
בהמשך בוצעו עוד שינויים בהרכב.
בשנת 2000 ביצע ההרכב את השיר Down under בטקס הסיום של אולימפיאדת סידני.
תביעות בגין הפרת זכויות יוצרים ומותו של גרג האם
התשובה לשאלה הייתה השיר "Kookaburra sit on a old gum tree" שנכתב בשנת 1932 על ידי מורה אוסטרלית בשם מריון סינקלייר.
חברת לאריקין מיוזיק שהחזיקה בזכויות היוצרים על השיר נחשפה בעקבות שידור השאלה לדמיון בין שני השירים, והחליטה לתבוע את האי וסטרייקרט כותביו, ואת חברת התקליטים שלהם בעבר.
בשנת 2010 בית המשפט באוסטרליה פסק כי הלהקה הפרה את זכויותיה של לאריקין, בכך שבנגנינת החליל בשיר, השתמשה הלהקה בלחן של שיר הילדים, ופסק כי לאריקין תזכה ל-5% מתמלוגי השיר שהצטברו משנת 2002. בפסיקתו קבע השופט שקטע החליל אינו מהווה חלק משמעותי בשיר ועל כן הפיצויים הנמוכים יחסית.
גרג האם שהוסיף את קטע החליל לשיר המקורי לקח קשה את הפסיקה.
הוא חזר להתמכר לאלכוהול וצוטט כאומר "אני מאוכזב מאוד מהדרך בה אני הולך להיזכר,
כמי שקשור להפרת זכויות יוצרים".
גרג האם מת בביתו מהתקף לב בשנת 2012, בן 58 היה במותו.
חבריו אמרו כי למותו יש קשר לתביעה שהתנהלה מולו.
בשנת 1983 זכתה הלהקה בפרס גראמי בקטגוריית תגלית השנה.
בשנה זו קיבלה הלהקה אות מחברת התקליטים קולומביה רקורדס על מכירת חמישה מיליון אלבומים.
פרס זה שם את הלהקה באותה רמה של אמנים אחרים שעבדו עם קולומביה רקורדס באותה תקופה, כגון סנטנה, סיימון וגרפונקל, בוב דילן ואדמה, רוח ואש.
בשנת 1994 נכנסה הלהקה להיכל התהילה של איגוד תעשיית ההקלטות האוסטרלי.
אל תפתח) הוא אלבום הבכורה של הצמד הדיג'יים האמריקאים הצ'יינסמוקרס.
האלבום יצא לאור ב-7 באפריל 2017, על ידי חברת התקליטים קולומביה רקורדס, Disruptor Records.
כדי לקדם את האלבום, יצאו הצ'יינסמוקרס ב-13 באפריל 2017, לסיבוב ההופעות הראשון שלהם, "Memories Do Not Open Tour".
במהלך סבב ההופעות הופיעו חברי הצמד בישראל ב-3 באוגוסט 2017, במתחם הלייב פארק שבראשון לציון.
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה1,000,000איטליה (FIMI)זהב25,000בריטניה (BPI)זהב100,000דנמרק (IFPI Denmark)זהב10,000נורווגיה (IFPI Norway)פלטינה20,000צרפת (SNEP)זהב50,000קנדה (Music Canada)פלטינה 2×160,000שוודיה (GLF)פלטינה30,000 מכירות + הזרמת מדיה בלבד
Memories Do Not Open Tour הוא סיבוב ההופעות הראשון של הצמד הדיג'יים האמריקאים הצ'יינסמוקרס.
סיבוב ההופעות החל בצפון אמריקה והסתיים באוקיאניה.
הופעת הפתיחה ב-13 באפריל 2017, במיאמי שבאמריקן איירליינס ארנה.
סיבוב הופעות זה נועד לקדם את האלבום Memories...Do Not Open.
Melodrama (בעברית: "מלודרמה") הוא אלבום האולפן השני של הזמרת הניו זילנדית לורד.
האלבום יצא לאור ב-16 ביוני 2017 על ידי חברת התקליטים ריפבליק, לאווה ויוניברסל.
האתר האינטרנט האמריקאי Metacritic אוסף ביקורות על אלבומי מוזיקה, דירג את האלבום במקום ה-14 ברשימת "האלבומים הטובים של העשור (2010-2019)" עם ניקוד של 91.
כדי לקדם את האלבום, לורד יצאה ב-26 בספטמבר 2017, לסיבוב ההופעות השני שלה, "Melodrama World Tour", באירופה, באוקיאניה, בצפון אמריקה, בדרום אמריקה ובאסיה, אשר הסתיים ב-17 בנובמבר 2018.
מדינהתאריך יציאהפורמטחברת תקליטיםמקורעולם16 ביוני 2017הזרמת מוזיקה • הורדת מוזיקה • תקליטור • תקליטריפבליק • לאווה • יוניברסל
Memories (בעברית: זיכרונות) הוא אלבום אוסף של הזמרת ברברה סטרייסנד, אשר יצא בנובמבר 1981 אשר כולל אוסף של שירים בולטים של הזמרת שיצאו במהלך הקריירה שלה אך הוא כולל גם מספר שירים חדשים.
האלבום זכה להצלחה ענקית כאשר הגיע למעמד של 5 פלטינות בארצות הברית ובנוסף הגיע למעמד של 6 פלטינות באוסטרליה, למעמד פלטינה כפולה בקנדה וצרפת, למעמד פלטינה באוסטריה, פינלנד, הולנד, ניו זילנד ובריטניה ולמעמד אלבום זהב בהונג קונג.
בבריטניה הוא יצא בשם "Love Songs" וזכה להצלחה רבה כאשר האלבום שהה בראש מצעד האלבומים הבריטי במשך 9 שבועות ובכך למעשה הפך לאלבום המצליח ביותר במדינה לשנת 1982 מה שהיא לשבירת שיא בכך שסטרייסנד הפכה לזמרת הראשונה בהיסטורית המדינה להגיע להישג זה.
מתוך האלבום יצאו מספר שירים חדשים ביניהם השירים "Memory" ו-"Comin' In and Out of Your Life" אשר שניהם יצאו כסינגלים מתוך האלבום.
הסינגל השני הפך לאחד מהשירים המצליחים של סטרייסנד בארצות הברית כאשר דורג במדינה במקום ה-11.
האלבום זכה בפרס בטקס פרסי המוזיקה הבריטית בקטגוריית "האלבום הנמכר ביותר" בטקס של שנת 1983.
Memphis Blues הוא אלבום האולפן העשירי של הזמרת האמריקאית סינדי לאופר.
האלבום נחשב כהמשך לקאמבק שלה בשנת 2008, כאשר היה מועמד לפרס גראמי בשנת 2010 והופץ ביום הולדתה ה-57, ב-22 ביוני 2010. על פי העיתון היומי הברזילאי O Globo, האלבום נמכר בלמעלה מ-600,000 עותקים ברחבי העולם עד נובמבר 2010.
האלבום נבחר לאלבום השביעי הטוב ביותר לשנת 2010 על ידי ניו יורק פוסט, והיה לאלבום הנמכר ביותר בשנת צאתו, תוך שדורג במקום הראשון ברשימת סוף השנה של בילבורד.
"Memories" הוא סינגל שהוקלט על ידי להקת הפופ האמריקאית מארון 5. השיר יצא לאור ב-20 בספטמבר 2019, על ידי חברות התקליטים 222 רקורדס ואינטרסקופ רקורדס, כסינגל המוביל מתוך אלבום האולפן השביעי שלהם Jordi.
השיר הוא הסינגל הראשון של הלהקה מזה שנה, לאחר גרסת הכיסוי לשיר "Three Little Birds", והאחרון בו משתתף בסיסט הלהקה מייקל מאדן, שהודיע על עזיבתו בשנת 2020, עקב מעצרו בגין אלימות במשפחה.
הלחן של השיר מבוסס על היצירה הקלאסית הקאנון ברה מז'ור מאת יוהאן פכלבל, מלחין מתקופת הבארוק.
השיר הגיע בשיאו למקום השני במצעד הבילבורד הוט 100, ולמקום הראשון בכשמונה מדינות שונות.
סולן הלהקה אדם לוין הסביר: "השיר הזה מיועד למי שחווה אי פעם הפסד.
במילים אחרות, השיר הזה מיועד לכולנו".
השיר מבוסס על אובדן מנהל הלהקה וחברו של לוין, ג'ורדן פלדשטיין, שנפטר ב-22 בדצמבר 2017, מתסחיף ריאתי.
לדברי הגיטריסט, ג'יימס ולנטיין: "זה שיר מסוג אחר עבורנו… זה שיר חשוב עבורנו.
אתה יודע, חווינו הפסד כלשהו בשנתיים האחרונות.
איבדנו את המנהל הוותיק שלנו, ג'ורדן פלדשטיין.
שמענו את השלד של השיר הזה וחשבנו שהוא תואם למקום בו היינו".
בראיון לתוכנית "האוורד סטרן", אמר לוין: "הייתי זקוק לשיר הזה.
בעולם שנהיה יותר כאוטי, משוגע וכועס בהרבה מובנים… במקום להילחם על דברים, זה נחמד שיש בסיס משותף ולכולנו היה אובדן".
הווידאו קליפ לשיר פורסם ב-8 באוקטובר 2019 ביוטיוב.
הקליפ בוים על ידי דייוויד דובקין וצולם על ידי ג'ף קרוננת'.
הקליפ מזכיר את הקליפ של שינייד או'קונור לשיר "Nothing Compares 2 U", משנת 1990. בקליפ נראה אדם לוין קרוב למצלמה שר ברקע כהה.
הקליפ מסתיים במילים "For Jordi", כשהקדשה לפלדשטיין.
נכון לדצמבר 2020, לקליפ כ-638 מיליון צפיות.
Menagerie (בעברית: ביבר) הוא אלבום האולפן השישי של הזמר-יוצר האמריקאי ביל וית'רס.
אלבום זה כולל גם את הסינגל "Lovely Day" שנחשב לאחד מהמצליחים של וית'רס.
מבחינת תוכנו, האלבום הזה אופטימי הרבה יותר ואינטנסיבי פחות בשיריו מאשר באלבומיו הקודמים של וית'רס.
אף שיר באלבום לא עוסק ברגשות עזים וקשים כמו מוות ואהבה נכזבת כמו בשירים מוקדמים שהסלילו את דרכו של וית'רס, כמו "Use Me", "Better Off Dead" או "Who Is He".
רוב רצועות האלבום הן שמחות וקלילות הן מוזיקלית והן לירית, כאשר השירים "I Want to Spend the Night" ו"Tender Things" כוללים אלמנטים לטיניים ברורים, והשירים "Lovely Night for Dancing" ו"She Wants To" כוללים השפעות של סגנון הדיסקו שהיה באותה עת עוד בהתהוות.
מתוך האלבום שיצא סינגל אחד: "Lovely Day".
זהו שיר שמח, אופטימי ובעל אלמנטים מעולמות מוזיקליים שונים, ועל כן הוא התקבל בברכה בקהילת המעריצים של וית'רס וגם מעבר לכך בקרב חובבי מוזיקת הדיסקו והנשמה.
הסינגל הפך לאחד מהלהיטים הגדולים ביותר של וית'רס, במיוחד בבריטניה, שם הגיע למקום ה-7 במצעד הסינגלים הבריטי.
בנוסף, השיר הגיע לצמרות תרשימי המכירות בשבע מדינות נוספות.
Menagerie עצמו זכה לנתונים חיוביים מאוד יחסית, והגיע למקום ה-16 במצעד שירי ה-R&B/היפ הופ וה-39 במצעד הבילבורד 200. האלבום היה לנמכר ביותר של וית'רס אי פעם בבריטניה, שם הגיע למקום 27 במצעד האלבומים הבריטי.
האלבום זכה לביקורות חיוביות למדי.
המבקר רוברט כריסטיגאו נתן לאלבום ציון של C+ וכתב כי "'Lovely Day' הוא הלהיט הגדול ביותר שלו מאז שהחליף חברה, והפשרה הזו בין הדייסה של Making Music לבין השריר של Naked & Warm הופכת אותו לאלבום הגדול ביותר שלו".
אתר AllMusic סיפק לאלבום ציון גבוה באופן יחסי של 4.5 כוכבים מתוך 5.
Melophobia הוא אלבום רוק של הלהקה האמריקאית "Cage The Elephant".
האלבום כולל רצועה המורכבת מ-10 שירים, ואורכו 37 דקות ו-23 שניות.
זהו אלבום האולפן השלישי של הלהקה, והוא הוקלט על ידי חברת התקליטים RCA בהפקתו של ג'יי ג'ויס.
האלבום זכה לשבחי המבקרים, הועמד לפרס גראמי לאלבום האלטרנטיבי הטוב ביותר וזכה גם להצלחה מסחרית בקרב הקהל עם מכירות גבוהות.
משמעות שם האלבום בשפה האנגלית, "Melophobia", היא פוביה ממוזיקה.
הלהקה איננה התייחסה אל המונח בפשוטו כמשמעו, אלא חשבה עליו כעל "פחד ליצור מוזיקה כדי להקרין דימוי עצמי מתוכנן מראש של מוזיקה אינטלקטואלית או אמנותית או פואטית, במקום פשוט להיות אנשי תקשורת ישירה".
לכן, במהלך עשיית האלבום חברי הלהקה הרחיקו עצמם מהאזנה להשפעות המוזיקליות שלהם במטרה ליצור מוזיקה ייחודית להם שתהיה עצמאית ככל הניתן.
הסולן מאט שולץ ראה בהקלטה מעין "קרב" בניסיון "להישאר שקוף ולהישאר כנה", וסיפר כי אמירתו של המוזיקאי אייזק ברוק לפיה "אם אתה לא קצת נבוך לשיר את המילים, אתה כנראה לא כותב שיר טוב", השפיעה עליו.
שולץ הוסיף וציין כי זה האלבום האישי ביותר שלו, וכי הוא מתעסק בו בבדידות ובדיכאון כמעין טיפול פסיכולוגי.
במהלך הכתיבה, שולץ שרטט ציור עבור כל שיר כעזר ויזואלי.
"Come a Little Closer" נכתב בהשראת בוקר בו שולץ התעורר במלון בסאו פאולו וצפה מן החלון בזריחה מעל הפאבלות, כשבתחילה מצא את סגנון הבנייה דומה לקן נמלים אך אחר כך החל לתהות מה מרגישה כל נשמה בכל רובע, בין אם זה שברון לב, אהבה, אובדן או שמחה.
"Telescop" היווה פריצת הדרך של שולץ בכל הנוגע לכנות, כשהוא ביסס את השיר על דיכאון שחווה לאחר ששב לביתו מסיבוב הופעות וחש בדידות וריקנות כואבים וקשים.
הגיטריסט בראד שולץ ציין כי "It's Just Forever" הוא סיפור אהבה קיצוני, על גבר ואישה שאוהבים אחד את השנייה כל כך עד שזה "מצמרר".
"Take It or Leave It" עוסק בהתחייבויות הדרושות בזוגיות, והשיר נכתב בהשראת "Heart of Glass" של הלהקה בלונדי.
"Cigarette Daydreams" עוסק בניסיון לגבש זהות עצמית, ברקע כאב של שברון לב.
Memories (בעברית: זיכרונות) הוא שיר שהוקלט על ידי הזמר-יוצר האמריקאי קונאן גריי, כסינגל הרביעי מתוך אלבום האולפן השני שלו, Superache.
השיר יצא לאור ב-15 באפריל 2022 על ידי חברת ההקלטות ריפבליק רקורדס.
ב-4 באפריל פרסם גריי באינסטגרם תמונה של יד האוחזת בוורד, ובאתר הרשמי שלו הוצגה אנימציה של ורד לצד טיימר.
לאורך השבוע, נפלו מהוורד עלים אשר חשפו את האותיות המרכיבות את שם אלבומו החדש, Superache.
בסיומו, ב-11 באפריל הכריז גריי רשמית על האלבום.
מאוחר יותר, הכריז גריי על סינגל חדש מתוך האלבום, ושמו "Memories", וכן צירף את עטיפתו וקטע קצר מהקליפ שלו.
מבחינה מילית, "Memories" עוסק בגעגועיו של גריי לבן/בת זוג מעברו, ותקוותו שאהבתם תישאר בזיכרונותיו.
מילות השיר ממחישות את ניסיונותיו להתקדם הלאה ממערכת היחסים, אך הזיכרונות ממשיכים לחזור אליו, ומקשים עליו יותר ויותר.
בריאיון לאפל מיוזיק, חשף גריי כי "Memories" היה השיר האחרון שכתב לאלבום.
השיר אמנם לא נכנס למצעד הבילבורד הוט 100 האמריקאי, אך דורג במקום ה-13 במצעד השירים מתחת להוט 100 של בילבורד.
בנוסף, הגיע השיר למקום ה-75 בקנדה הוט 100, ולמקום ה-74 במצעד הסינגלים האירי.
ב-15 באפריל 2022 פורסם הווידאו קליפ הרשמי של השיר.
נכון לספטמבר 2022, צבר הקליפ למעלה מ-11 מיליון צפיות.
"Melody" (בעברית: מלודיה) הוא סינגל של המפיק המוזיקלי הבריטי, סיגלה, שיצא, על ידי חברות התקליטים מיניסטרי אוף סאונד ו-B1 רקורדינגס, ב-21 בינואר 2022. השיר כולל שירה של הזמרת-יוצרת הנורווגית, אידה מרטיניסן בוטן.
נכון לאוגוסט 2022, השיר הושמע למעלה מ-58 מיליון פעמים בספוטיפיי.
הווידאו קליפ הלירי פורסם בחשבון היוטיוב של סיגלה ב-21 בינואר 2022. נכון לאוגוסט 2022, הווידאו קליפ הלירי נצפעה למעלה מ-4 מיליון פעמים.
הווידאו קליפ, שצולם בטאוטיוואקאן דה אריסטה , מקסיקו, פורסם בחשבון היוטיוב של סיגלה ב-4 בפברואר 2022. נכון לאוגוסט 2022, הווידאו קליפ נצפה למעלה מ-5 מיליון פעמים.
אזורתאריךפורמטחברת תקליטיםהערותעולמי 21 בינואר 2022 הורדת מוזיקה, הזרמת מוזיקהמיניסטרי אוף סאונד, B1 רקורדינגס
Memento Mori (מֶמֶנְטוֹ מוֹרִי, בתרגום מלטינית: "זכור שתמות") הוא הפרק הרביעי בעונתה הראשונה של סדרת הטלוויזיה הבדיונית האמריקאית "מסע בין כוכבים: עולמות חדשים ומשונים".
הפרק נכתב על ידי התסריטאים דייבי פרז וביו דמאיו ובוים על ידי דן ליו.
הוא שודר לראשונה בארצות הברית ב-26 במאי 2022 בשירות הסטרימינג פרמאונט+.
הפרק היה מועמד לפרס אמי בקטגוריית עריכת הסאונד הטובה ביותר לקומדיה או דרמה (עד שעה).
עלילת העונה מתרחשת בשנת 2259. זירת ההתרחשות המרכזית היא ספינת החלל "אנטרפרייז" (USS Enterprise NCC-1701), ספינה מדגם "קונסטיטיושן", שמשימתה העיקרית היא לחקור את החלל, הספר האחרון.
במסגרת משימה זו מחפשת ה"אנטרפרייז" עולמות לא מוכרים, גזעים חדשים וציוויליזציות חדשות.
שם השחקן/יתשם הדמות ג'נבייב אדם ג'ניפר אנג'לה בשארה ת'נדי אווה צ'אונג לא'אן בילדותה קיילי הארווד לוטננט פרקר ג'ניפר הוי סג"ם כריסטינה אנדרה דאה קים צ'יף קייל אטיקוס מיטשל סג"ם טוד אוסקר מורנו איש הצוות זוניגה קמרון רוברטס מנו סופיה ובסטר פיג
ה"אנטרפרייז" בדרכה לפיניבוס 3, במטרה למסור למושבה מעבד אטמוספירי שימנע מהאוויר שם להפוך לבלתי ניתן לנשימה בתוך מספר שבועות.
במקביל מציין צי הכוכבים את יום הזיכרון לנופלים.
כשה"אנטרפרייז" מגיעה למושבה, מתברר שהיא הותקפה על ידי חללית זרה, ושרבים מהקורבנות נלקחו מהמקום על ידי התוקפים.
הניצולים הצליחו לברוח בספינת משא.
בעוד ה"אנטרפרייז" מחלצת אותם, מותקפות שתי הספינות על ידי חללית לא מוכרת.
לא'אן, שמשפחתה נהרגה בהתקפה של הגורן, מזהה שמדובר באותו הגזע, ומתריעה בפני קפטן פייק שמדובר בגזע רצחני שלא יפסיק לתקוף עד שישמיד את טרפו.ה"אנטרפרייז" מסתתרת בתוך ננס חום קרוב למושבה, שם תהיה מוסתרת מפני התוקפים, אך לא תוכל להפעיל את המגנים שלה ואת החיישנים שלה.
ספינת הגורן עוקבת אחרי ה"אנטרפרייז" לתוך הננס החום, והשתיים מנהלות קרב מבלי שהן מסוגלות לראות זו את זו, וכששתיהן פגיעות להתקפה ללא המגנים.
בסופו של דבר מצליחה ה"אנטרפרייז" ליצור רדאר מאולתר, וכך מאתרת את ספינת הגורן ומשמידה אותה.
באותו הרגע מצטרפות מספר ספינות גורן נוספות, ומתברר שהספינה הראשונה הייתה רק פתיון, ושהגורן הקריבו את אנשיהם כדי לאתר את ה"אנטרפרייז" ולחסל אותה.
הפרק שואב השראה מסרטי צוללות, בהם שתי ספינות נלחמות זו בזו מבלי לראות זו את זו, ובלי לקיים ביניהן תקשורת.
ההחלטה לכתוב את הפרק באופן זה נבעה מההחלטה שלא להראות את הגורן בשום שלב בפרק.
דייבי פרז, אחד משני התסריטאים שכתבו את התסריט לפרק, סיפר שכאשר התקבלה ההחלטה, הוא החל לצפות בסרטי צוללות והעמיק בהם על מנת לבסס את האופן שבו יתנהל הקרב במהלך הפרק.
התסריטאים החליטו להדגיש את עבודת הצוות, כשבמקביל לעבודה משותפת, על כל אחד מהם להתמודד עם השדים הפנימיים שרודפים אותם כתוצאה מהסיטואציה שהם חווים.
בנוסף, שאב הפרק השראה מהסרט "מסע בין כוכבים 2: זעמו של חאן", ומהפרק "Balance of Terror" מהסדרה המקורית.
הכותבים שילבו בפרק כמה התייחסויות לגלגולים קודמים של הסדרה.
בין השאר, אית'ן פק, המגלם את ספוק, מבטא את המילה "Sensors" כשהוא מושך את ההברה השנייה בצורה לא אופיינית, אך באופן דומה לזה שבו ביטא את המילה השחקן לנרד נימוי בסדרה המקורית.
התייחסות פרודית לנושא הוצגה בעבר בפרק "Moist Vessel" בעונתה הראשונה של "מסע בין כוכבים: סיפונים תחתונים", שם לעגה בקט מארינר לאדמירל שביטא את המילה באותו האופן.
המלחינה נמי מלומד שילבה בפרק מספר אלמנטים מוזיקליים מהפרק "Arena" שבו הוצגו הגורן לראשונה.
גם התותח האולטרה-סוני שבו משתמשים הגורן זהה לזה שבו השתמשו בפרק "Arena".
האפקטים הקוליים שמשמיעה מערכת הניווט כשספוק מסב אותה לרדאר כדי לאתר את הגורן זהים לאפקטים הקוליים בפרק "Balance of Terror" בסדרה המקורית, בה ביצע ספוק את אותו התרגיל כדי לאתר את ספינת הרומולאנים.
סתירות בהתייחס לקאנון של מסע בין כוכבים
הביקורת המשמעותית שנשמעה כלפי הפרק נגעה לעובדה שעל פי הפרק "Arena" מהסדרה המקורית, קפטן קירק היה הראשון שפגש את הגורן.
הדבר מוזכר בפירוש במונולוג של קירק במהלך הפרק, בו הוא מספר שהוא מופתע מהעובדה שמדובר בזוחל.
פרז ציין שבבואם לכתוב את התסריט, השניים ניסו למצוא דרך שבה יוכלו לשלב את הגורן בתסריט מבלי לסתור את הקאנון המבוסס.
ג'יימי לובט מהאתר "ComicBook" סקר את כלל ההופעות של הגורן בזיכיון מסע בין כוכבים, והראה שאף על פי שלכאורה נראה שמדובר בסתירה, הרי שבפועל נראה שעצם קיומם של הגורן היה ידוע לפדרציה עוד לפני הפרק "Arena", אך העדויות על קיומם היו חלקיות.
הכתב מציין ש-"Memento Mori" לוקח את כל האזכורים של הגורן לאורך שנות קיומו של הזיכיון ומכניס אותם להקשר שיוצר ציר זמן ברור בין האזכור הראשון כרונולוגית של הגורן (בסדרה "מסע בין כוכבים: אנטרפרייז") לפרק "Arena".
כל המפגשים או האזכורים של הגורן עד אז היו לא רשמיים, וההתייחסות של קירק בפרק "Arena" נשארת רלוונטית, מאחר שזהו המפגש הראשון פנים אל פנים, באופן אישי, בין הגורן לפדרציה.
הפרק זכה לביקורות חיוביות מאוד, ואף היה לאחד הפרקים היחידים בגלגולו החדש של הזיכיון שזכה להיכנס לאחת מרשימות פרקי הזיכיון הטובים בכל הזמנים.
לפרק ציון 8.5 על פי דירוג הצופים באתר IMDb, זהו הציון השני הגבוה ביותר מבין פרקי העונה הראשונה של הסדרה (אחרי הפרק העשירי והאחרון בעונה, "A Quality Of Mercy", שלו ציון 9.2).
באתר רוטן טומטוז מחזיק הפרק בציון 100% מטעם המבקרים.
גם מעריצי הסדרה קיבלו את הפרק בצורה חיובית באופן מיוחד, ודיונים אודותיו התקיימו בשלל ערוצים ורשתות חברתיות.
האתר "אנטרטיינמנט ויקלי" סקר את הפרק במסגרת המלצות הצפייה לסוף השבוע, ונתן לו ציון -A.
המבקר הודה שהיה סקפטי לגבי הסדרה בפרקים הראשונים, אך פרק זה היווה "תענוג של ממש" ששילב בין מתח שגורם לצופה לשבת במתח על קצה המושב, ובמקביל מציג ברגישות את המאבקים הפנימיים של הדמויות.